CELEX: 62020TN0632
Language: bg
Date: 2020-10-15 00:00:00
Title: Дело T-632/20: Жалба, подадена на 15 октомври 2020 г. — OG/EDA

18.1.2021   
            
            
               BG
            
            
               Официален вестник на Европейския съюз
            
            
               C 19/56
            
         
      Жалба, подадена на 15 октомври 2020 г. — OG/EDA
      (Дело T-632/20)
      (2021/C 19/60)
      Език на производството: английски
      
         Страни
      
      
         Жалбоподател: OG (представители: S. Pappas и N. Kyriazopoulou, lawyers)
      
         Ответник: Европейска агенция по отбрана (EDA)
      
         Искания
      
      Жалбоподателят моли Общия съд:
      
                  —
               
               
                  да отмени решението на Европейската агенция по отбрана от 13 декември 2019 г., с което жалбоподателят не е включен в резервния списък на подходящи кандидати;
               
            
                  —
               
               
                  да отмени решението на изпълнителния директор на EDA, с което е отхвърлена жалбата на жалбоподателя срещу решението на EDA от 13 декември 2019 г., доколкото излага допълнителни съображения и
               
            
                  —
               
               
                  да присъди на жалбоподателя обезщетение в размер на 3 000 EUR (три хиляди евро) за претърпените от него неимуществени вреди;
               
            
                  —
               
               
                  да осъди ответника да понесе направените от него разноски, както и тези, направени от жалбоподателя по настоящото производство.
               
            
         Основания и основни доводи
      
      Жалбоподателят изтъква три правни основания в подкрепа на жалбата.
      
                  1.
               
               
                  Първо основание: нарушение на същественото процесуално изискване за излагане на мотиви.
               
            
                  2.
               
               
                  Второ основание: нарушение на принципите за равно третиране, прозрачност, обективност и добра администрация.
               
            
                  3.
               
               
                  Трето основание: нарушение на обявлението за незаета длъжност, незаконосъобразни или недостатъчни мотиви и явна грешка в преценката, опорочаваща оценката за квалификацията на жалбоподателя за свободната длъжност.